Практыкаванне №13

**Л л**

|  |
| --- |
| Намалюйце НЕВЯДОМАГА ЗВЯРА і прыдумайце, як ён называецца, дзе жыве, што есць. |

Хатняе заданне № 13

|  |  |
| --- | --- |
| *Знайдзі і выкрэслі ў вершы літары К.*  *Якія яшчэ расліны на К ты ведаеш?*  *Якія стравы можна прыгатаваць з кавуна?* | **КАВУНОК**  Кавун-кавунок, у цябе стракаты бок!  Адкажы праўду мне: ты салодкі ці не?  Калі так - ты мне дарэчы!  Калі не - каціся прэч! |

**Складзі апісанне жывой істоты, якая жыве ў Беларусі ў дзікай прыродзе. Абапірайся на схему і словы, прапанаваныя ў табліцы.**

|  |  |
| --- | --- |
| Да якой групы належыць: | Звяры, птушкі, рыбы, паўзуны, казюркі і г.д. |
| Як перасоўваецца: | Скача, ходзіць, лятае, поўзае, бегае, планіруе, пікіруе, успорхвае, плавае, валюхаецца, слізгае. |
| Дзе жыве | У нары, у бярлогу, у гняздзе, у дупле, у хатцы, у шпакоўні, пад вадой, пад зямлёй, у кветцы, у ракавіне, у поўсці, пад снегам… |
| Як харчуецца: | Драпежнік – палюе (каго – …), траваедны – пасецца (дзе - …), падальшчык, паразіт – жыве за кошт …, сімбіёнт – сужыве з… |
| Калі актыўны: | Удзень, уночы, ўлетку, узімку, увесну, увосень. |
| Што (каго) есць, што любіць | Траву, лістоту, галінкі, драўніну, калючкі, грыбы, ягады, арэхі (гарэхі), жалуды, яблыкі, насенне, зерне, мёд, няктар, мяса, рыбу, птушанят, казюрак, жабак, яшчарак, чарвякоў, вусеняў, слімакоў і г.д. |

У прыродзе абавязкова нехта кагосьці есць. Гэта называецца харчовы ланцужок. **Прыдумай ды намалюй як мага даўжэйшы ланцужок**! Напрыклад,

|  |  |  |
| --- | --- | --- |
| Траўка http://festival.1september.ru/articles/587685/img5.jpg | Трусік http://caricatura.ru/parad/larichef/pic/16481.jpg есць траўку. | Ліса http://ai-cdr.ucoz.ru/kartinki_3/lisica_0003.gif есць трусіка. |

***ЧАМУ МЯДЗВЕДЗЬ УЗІМКУ СПІЦЬ*** (Музыка Л.Кніпера, словы А.Кавалёнкава, пераклад Алены Церашковай)

|  |  |
| --- | --- |
| Раз марознаю зімой  Па ускрайку лясным  Пан мядзведзь ішоў дамоў  У футры цёплым і густым.  Ён ішоў у свой бярлог  Па адной з лясных дарог.  І, заходзячы на мост,  Наступіў лісе на хвост!  Узняла лісіца крык,  Зашумеў цёмны лес.  Пан мядзведзь у той жа міг  На хваіначку палез. | На хваінцы звонкі дзяцел  Дом вавёрчын канапаціў  І прамовіў: - Пан мядзведзь  Хай глядзіць, куды ідзе!  Вось і вырашыў мядзведзь,  Што ўзімку трэба спаць,  Па сцяжынках не блукаць,  На хвасты не наступаць!  Так усю зіму калматы  Спіць пад гурбаю пухнатай.  Задаволены мядзведзь,  Што хваста яму не мець. |

На сайце dzietki.by вы можаце знайсці пераклады папулярных дзіцячых песень з мультфільмаў і кіно, а таксама гульні, вершы і апавяданні класікаў і сучасных аўтараў беларускай, савецкай і расійскай дзіцячай літаратуры на роднай мове.

**Чакаем вас на наступных занятках! Прыводзьце сяброў і знаёмых!**